पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में शनिवार शाम को पुलिस ने बड़नगर में अवैध शराब का बड़ा जखीरा पकड़ा। बड़नगर निवासी दो तस्कर धार से ट्रैक्टर में 140 पेटी शराब छिपाकर ला रहे थे जिन्हें शंका के चलते पुलिस ने धरदबोचा। उज्जैन जिले के बड़नगर स्थित ग्राम टकरावदा तालाब के पास बड़नगर टीआई मनीष मिश्र ने घेराबंदी कर ट्रैक्टर ट्राॅली रोक उसकी तलाशी ली थी तो पूरी ट्राॅली अवैध शराब से भरी हुई थी। जिसे जब्त कर थाने लेकर आए।
आरोपी बाबू चौधरी 35 साल और अर्जुन गुर्जर 23 साल निवासी टकरावदा को भी मौके से गिरफ्तार किया गया। एडिशनल एसपी रवींद्र वर्मा ने बताया कि जब्त शराब की कीमत छह लाख तीस हजार रुपए है। दोनों से पूछताछ की जा रही है। ट्रैक्टर ट्राॅली भी राजसात की जाएगी। थाना प्रभारी मनीष मिश्रा के अनुसार पुलिस को मुखबिर से सूचना मिली कि अवैध रूप से देशी शराब लाई जा रही है। खबर मिलते ही सब इंस्पेक्टर सुरेंद्र गरवाल, सहायक उपनिरीक्षक दिनेश निनामा, प्रधान आरक्षक भूरिया मोहरे, आरक्षक महेश मौर्य, नीतेश रायकवार, रूपेश पर्ले, महेंद्रसिंह सक्तावत, मुकेश मीणा मौके पर पहुंचे और आरोपियों काे धरदबोचा।
किसी को शंका न हो इसलिए तस्करी में ट्राॅली पर तिरपाल डालकर ला रहे थे
आरोपी काफी शातिर है। दोनों धार जिले से अवैध शराब लाना बता रहे हैं। दोनों ने ट्रैक्टर ट्राॅली का उपयोग किया ताकि किसी को शंका न हो। ट्राॅली मेें 140 पेटी शराब रखने के बाद उसे तिरपाल से छिपा लिया और फिर गांवों के रास्ते लेकर आ रहे थे। एएसपी वर्मा ने बताया कि आरोपी लॉकडाउन का फायदा उठाकर महंगे दाम में गांव में अवैध शराब बेचना चाहते थे। धार के तस्करों की भी जानकारी लेकर उन्हें भी पकड़ा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn